Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11803

2. 3. 1. Kormányozhatóság A repülőgépnek valamennyi várható üzemeltetési feltétel között irányíthatónak és vezethetőnek kell maradnia, és képesnek kell lennie arra, hogy egyik repülési helyzetből a másikba (például: fordulók, oldalra csúszás, a hajtómű teljesítményének változtatása, a repülőgép konfigurációjának változtatása) sima átmenettel tudjon áttérni, ne igényeljen a pilótától különleges ügyességet, elővigyázatosságot vagy erőkifejtést még akkor sem, ha bármelyik hajtómű-egység meghibásodik. A repülőgép biztonságos vezetésének technikáját a repülés minden szakaszára és minden olyan repülőgép konfigurációra ki kell dolgozni, amelyre teljesítmény adatokat közzétettek. Megjegyzés – Ezen Szabvány célja, többek között, hogy alkalmazható legyen olyan körülmények közötti üzemeltetésre, amikor nincs érzékelhető turbulencia és biztosítsa azt is, hogy turbulens levegőben a repülési tulajdonságok indokolatlan romlása ne következzen be.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes